钦定古今图书集成/历象汇编/乾象典/第037卷 > 《罗雅谷月离历指》 > 日月视径大小图
## 钦定古今图书集成/历象汇编/乾象典/第037卷 > 《罗雅谷月离历指》 > 日月视径大小图

《日月视径大小图说》。

《古史记》“日食既者，或言昼晦，恒星皆见，鸟栖兽宿，或
月不尽掩，日有金环。”

如中图，月全掩日，即其似径与日似径等，此则食既
于东，生光于西，既与甚同时，不移晷也。如右图，月体
不足，掩日则有金环，月之似径为小。如三图，则食既
以后，更有食甚，久而生光，月之似径为大。所以然者，
日在最高，月在本轮最卑，日高故视径小，月卑故视
径大，则掩日有馀也。日在最卑，月在最高，日之视径
大月小，则掩日不足也。俱在最高，俱在最卑，故两视
径等，则掩日适足也。